**NÁRODNÁ RADA SLOVENSKEJ REPUBLIKY**

**VIII. volebné obdobie**

**411**

**VLÁDNY NÁVRH**

**Zákon**

**z ... 2021,**

**ktorým sa mení a dopĺňa zákon č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a ktorým sa dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení zákona č. 484/2013 Z. z., zákona č. 58/2014 Z. z., zákona č. 79/2015 Z. z., zákona č. 262/2015 Z. z., zákona č. 148/2017 Z. z., zákona č. 292/2017 Z. z., zákona č. 177/2018 Z. z., zákona č. 193/2018 Z. z., zákona č. 312/2018 Z. z., zákona č. 460/2019 Z. z., zákona č. 74/2020 Z. z. a zákona č. 218/2020 Z. z. sa mení a dopĺňa takto:

1. V § 31 sa odsek 1 dopĺňa písmenom k), ktoré znie:

„k) udelí poverenie podľa § 40g ods. 2.“.

2. Doterajší text § 40g sa označuje ako odsek 1 a dopĺňa sa odsekom 2, ktorý znie:

„(2) Ministerstvo môže počas krízovej situácie poveriť prevádzkovateľa zariadenia na zhodnocovanie odpadov, ktorému bolo udelené integrované povolenie podľa § 3 ods. 3 písm. a) a c) štvrtého bodu, na prijatie a zhodnotenie nebezpečného odpadu v súvislosti s opatreniami počas krízovej situácie.“.

**Čl. II**

Zákon č. 79/2015 Z. z. o odpadoch a o zmene a doplnení niektorých zákonov v znení zákona č. 91/2016 Z. z., zákona č. 313/2016 Z. z., zákona č. 90/2017 Z. z., zákona č. 292/2017 Z. z., zákona č. 106/2018 Z. z., zákona č. 177/2018 Z. z., zákona č. 208/2018 Z. z., zákona č. 312/2018 Z. z., zákona č. 302/2019 Z. z., zákona č. 364/2019 Z. z., zákona č. 460/2019 Z. z., zákona č. 74/2020 Z. z., zákona č. 218/2020 Z. z., zákona č. 285/2020 Z. z. a zákona č. 9/2021 Z. z. sa dopĺňa takto:

1. V § 14 ods. 1 písm. e) sa za slová „§ 135h ods. 4“ vkladajú slová „a 5“.

2. V § 105 sa odsek 2 dopĺňa písmenom am), ktoré znie:

„am) udelí poverenie podľa § 135h ods. 5.“.

3. § 135h sa dopĺňa odsekom 5, ktorý znie:

„(5) Ministerstvo môže počas krízovej situácie poveriť prevádzkovateľa zariadenia na zhodnocovanie odpadov, ktorému bol udelený súhlas podľa § 97 ods. 1 písm. c), na prijatie nebezpečného odpadu v súvislosti s opatreniami počas krízovej situácie.“.

**Čl. III**

Tento zákon nadobúda účinnosť dňom vyhlásenia.